রেলটেল এবং গুগল-এর যৌথ উদ্যোগে ভারতের দশটি ব্যস্ততম স্টেশনে হাই-স্পিড ওয়াইফাই পরিষেবা শুরু হয়েছিল এ বছরের এপ্রিল মাসেই। প্রথমে মুম্বই সেন্ট্রাল স্টেশনে এই পরিষেবা শুরু হওয়ার পরে, আরও ন’টি ব্যস্ততম এবং বড় স্টেশনে এই পরিষেবা চালু হয়। রেলমন্ত্রী সুরেশ প্রভু আনুষ্ঠানিকভাবে এই পরিষেবার উদ্বোধন করেন। বছরের শেষে দেশের একশোটি ব্যস্ততম স্টেশনে এই পরিষেবা দেওয়ার লক্ষ্য ছিল। সেই তালিকায় এ রাজ্যের শিয়ালদহ, হাওড়া, ব্যান্ডেল, দুর্গাপুর, বর্ধমান, খড়্‌গপুর এবং নিউ জলপাইগুড়ি রয়েছে।
গতকাল, বৃহস্পতিবার, তামিলনাড়ুর উটিও তালিকাভুক্ত হল এই ওয়াইফাই-এর আওতায়। এটি শততম রেল স্টেশন, যেখানে গুগলের এই পরিষেবা শুরু হল। 
আরও পড়ুন
হাওড়া-শিয়ালদহ স্টেশনে ফ্রি ওয়াইফাই! বাঙালিরা তেড়ে কী দেখছে জানেন? যা ভাবছেন...
রেল স্টেশনে হাই-স্পিড ওয়াই ফাই। পরিষেবা শুরু হল আজ থেকে